open-index/open-wikipedia-markdown huggingface dataset:
Ο Πρίγκιπας Βάτραχος

Η ιστορία ***Ο Πρίγκιπας Βάτραχος*** ή ο *Σιδερένιος Χανς* (γερμανικά: Der Froschkönig oder der Eiserne Heinrich) είναι παραμύθι γερμανικής προέλευσης, και η πρώτη ιστορία στην συλλογή παραμυθιών των αδερφών Γκριμ *[[Παιδικά και Σπιτικά Παραμύθια|Παιδικά και σπιτικά παραμύθια]]*.

## Υπόθεση
Μια πριγκίπισσα παίζει με το χρυσό της τόπι, όταν αυτό της πέφτει μέσα σε ένα πηγάδι. Η πριγκίπισσα αρχίζει να κλαίει, όμως ένας βάτραχος της υπόσχεται να της το φέρει, αν η πριγκίπισσα τον αφήσει να φάει από το πιάτο της και να κοιμηθεί στο κρεβάτι της. Η πριγκίπισσα το υπόσχεται, μα, όταν ο βάτραχος βουτάει και της φέρνει το τόπι, αυτή φεύγει τρέχοντας. 

Όταν η πριγκίπισσα τρώει με την οικογένεια της, η πόρτα χτυπάει μια φορά και ακούγεται η φωνή του βατράχου. Η πριγκίπισσα κάνει πως δεν ακούει και αυτό επαναλαμβάνεται και δεύτερη φορά. Στην τρίτη φορά, ο βασιλιάς της λέει να ανοίξει. Ο βάτραχος της υπενθυμίζει την συμφωνία και εκείνη υποχωρεί και τον αφήνει να φάει από το πιάτο της. Ο βάτραχος ζητάει να κοιμηθεί στο κρεβάτι της. Η πριγκίπισσα βάζει τα κλάματα, γιατί την φοβίζει το κρύο δέρμα του βατράχου. Ο βασιλιάς της λέει ότι είναι μεγάλο κακό να πατάει τις συμφωνίες και ότι πρέπει να κάνει ό,τι υποσχέθηκε. Η πριγκίπισσα προσπαθεί να κλειδώσει τον βάτραχο έξω από το δωμάτιο της, μα ούτε αυτό πετυχαίνει. 

Ξαπλώνει και τον ανεβάζει στο κρεβάτι της. Ο βάτραχος τρεις φορές ζητάει από την πριγκίπισσα να τον φέρει πιο κοντά της. Τις δυο πρώτες φορές, η πριγκίπισσα υπακούει. Στην τρίτη, όμως, χάνει την υπομονή της και τον πετάει στον τοίχο. Τότε ο βάτραχος μεταμορφώνεται σε πρίγκιπα και της εξηγεί ότι μια μάγισσα τον είχε καταραστεί και είχε γίνει βάτραχος και μόνο μια πριγκίπισσα μπορούσε να τον πάρει από το πηγάδι. 

Η πριγκίπισσα δέχεται να τον παντρευτεί και το πρωί η άμαξα του πρίγκιπα φτάνει στο παλάτι για να παραλάβει το ζευγάρι. Μέσα στην άμαξα βρισκόταν και ο πιστός υπηρέτης του πρίγκιπα, ο Χανς. Αυτός είχε λυπηθεί τόσο για την μοίρα του κυρίου του, που είχε περιζώσει την καρδιά του με τρεις μεταλλικές ζώνες για να μην σπάσει από την θλίψη. Όταν βλέπει τον κύριο του, χαίρεται τόσο, που οι τρεις σιδερένιες ζώνες έσπασαν η μία μετά την άλλη. Έτσι, ο πρίγκιπας, η πριγκίπισσα και ο πιστός Χανς πήγαν στο παλάτι του πρίγκιπα και έζησαν ευτυχισμένοι.

## Παραλλαγές
Παρ' όλο που στην ιστορία ο βάτραχος γίνεται πρίγκιπας, όταν η πριγκίπισσα στην ιστορία τον πετάει στον τοίχο, η πιο διαδεδομένη εκδοχή λέει ότι τα μάγια λύθηκαν, όταν η πριγκίπισσα φίλησε τον βάτραχο. Από αυτήν βγαίνει και το αγγλικό ρητό «Θα πρέπει να φιλήσεις πολλούς βατράχους για να βρεις τον πρίγκιπά σου».  

Σύμφωνα με άλλη παραλλαγή, ο βάτραχος αρκεί να περάσει την νύχτα στο μαξιλάρι της πριγκίπισσας, και σύμφωνα με άλλη πρέπει το σώμα του βατράχου να καρατομηθεί. 

## Βασιλιάς ή Πρίγκιπας
Ένα πρόβλημα στο παραμύθι είναι ότι, παρόλο που ο βάτραχος μεταμορφώθηκε σε πρίγκιπα (γερμ. Königssohn), η ιστορία φέρει τον τίτλο «Der Froschkönig», δηλαδή «Ο Βασιλιάς Βάτραχος». Οι λόγοι αυτής της διαφοράς παραμένουν άγνωστοι.

## Παραπομπές


Κατηγορία:Παραμύθια των Αδελφών Γκριμ
Τώνης Μελάς

Ο **Τώνης Μελάς** ήταν αξιόλογος λογοτέχνης και διανοούμενος από την Κύπρο. Γεννήθηκε το Μάιο 1913 στο Μαζωτό, Λάρνακας και πέθανε ανήμερα των Χριστουγέννων του 1961. Από μικρός η οικογένεια του εγκαταστάθηκε στην Λεμεσό. Ήταν αυτοδίδακτος και το δίπλωμα γυμνασίου το κέρδισε στο νυχτερινό. Εξέδωσε την πρώτη συλλογή ποιημάτων " Στοχασμοί κί' Αναρωτήματα" το 1937. Εξέδωσε δεκαεννέα σε σύνολο έργα ποίησης, θεάτρου και πρόζας. Μεταξύ αυτών, " Ο Εθνικός Υμνος τής Κύπρου" καί λίγο πριν από το θάνατο του " Ταφόπετρες". Τα έργα του ήταν καλά απλωμένα σε όλη την Κύπρο αφού ο ίδιος με ζήλο τα διένειμε. Ο Αρχιεπίσκοπος Μακάριος Γ' ήταν υποστηρικτής των έργων του. Κέρδισε βραβείο από το Ελληνικό πρόγραμμα ραδιοσταθμού Μόσχας. Έργα του βρίσκωνται στήν βιβλιοθήκη τής βουλής τών Ελλήνων, Μπενάκειο βιβλιοθήκη και τήν  βιβλιοθήκη του Αμερικανικού Κογκρέσου. Το περιοδικό Νέα Εστία, 1 Οκτωβρίου 1955, τεύχος 678, περιέχει το ποίημα του "Σεισμός στήν Κύπρο".   Άφησε ανέκδοτα άλλα τριάντα ένα έργα έτοιμα για έκδοση. Τρία απ' αυτά γράφτηκαν στην Κυπριακή 'ντοπιολαλιά'. Το τελευταίο του εξεδομένο έργο " Ταφόπετρες" περιέχει τήν πιό κάτω λίστα εξεδομένων έργων και λίστα έργων έτοιμα γιά έκδοση.    

## Εργογραφία
;Πρόζα
**Στοχασμοί καί αναρωτήματα*             (1937)
**Πλάνες καί Ονειροπολήματα *            (1939)
**Εγνιες καί Ξεγελάσματα*                (1939)
**Ρίζες Ιδεών*                           (1960)
;Διηγήματα
**Κυπριώτικοι Καημοί*                    (1938)
**Στήν τέρψη καί στό Ψέμα*              (1938)

;Ποιήματα
**Κρυφομιλήματα καί Παλίρροιες*          (1937) 
**Γύρω από τή Ζωή*                       (1939)
**Ροδοπέταλα*                            (1940)
**Κοχύλεια *                             (1940)
**Νούφαρα*                               (1940)
**Σήμαντρα κι' Αχολογήματα*              (1955)
**Κυπριώτικοι καί Μεσογειακοί Ορίζοντες* (1955)
**Αβγινά Ξέφωτα*                         (1955)
**Φυτά στήν Αλυκή*                       (1958)
**Ο Εθνικός Υμνος τής Κυπρου*           (1959)
**Ταφόπετρες*                           (1961) 

;Θέατρο
* *Νιάτα χωρίς σύνεση*                    (1955)
* *Στά φτερά τού πεπρωμένου*              (1960)΄
 
## Πηγές
* http://helates.cut.ac.cy/index.php/1-127;isad?sf_culture=en

Δημήτριος Γκόγκας ιστότοπος  

Κατηγορία:Κύπριοι ποιητές
Κατηγορία:Κύπριοι διηγηματογράφοι
Κατηγορία:Κύπριοι θεατρικοί συγγραφείς
Κατηγορία:Κύπριοι δοκιμιογράφοι
Αντώνιος Στασινός

Ο **Αντώνιος Στασινός** (1922 - 2013) ήταν διαπρεπής Έλληνας δικαστικός που διετέλεσε Πρόεδρος του Αρείου Πάγου.

## Βιογραφία
Γεννήθηκε στις 14 Σεπτεμβρίου 1922 στην Αλαγονία Μεσσηνίας και αποφοίτησε από το τότε Γυμνάσιο Καλαμάτας. Kατά τη διάρκεια της γερμανοϊταλικής κατοχής της Πελοποννήσου πήρε μέρος στην Εθνική Αντίσταση.

Σπούδασε στη Νομική Σχολή του Πανεπιστημίου Αθηνών και ακολούθησε καριέρα στον δικαστικό κλάδο. Διετέλεσε Πρόεδρος του Αρείου Πάγου από το 1985 ως το 1989.

Πέθανε στις 24 Αυγούστου 2013 και ετάφη στην Αλαγονία, τον τόπο καταγωγής του.

## Παραπομπές


Κατηγορία:Έλληνες δικαστικοί
Κατηγορία:Πρόεδροι του Αρείου Πάγου
Κατηγορία:Έλληνες νομικοί
Ιταλικό πρωτάθλημα ποδοσφαίρου ανδρών 2010-2011

Το **πρωτάθλημα της περιόδου 2010-11** ήταν το 79ο από την καθιέρωση της πρώτης κατηγορίας του Ιταλικού πρωταθλήματος. Πρωταθλήτρια αναδείχθηκε η ΑΚ Μίλαν για 18η φορά στην ιστορία της. Θέση στο Champions League εξασφάλισαν επίσης η Ίντερ η Νάπολη και η Ουντινέζε.

## Βαθμολογία

1 Από την Μπολόνια αφαιρέθηκαν 3 βαθμοί (2 για απλήρωτους φόρους και 1 για απλήρωτους μισθούς)

## Σκόρερς

## Αναφορές

*RSSSF Ιταλικό πρωτάθλημα ποδοσφαίρου

Κατηγορία:Σέριε Α
Κατηγορία:Εγχώρια ποδοσφαιρικά πρωταθλήματα 2010-2011
Αναβλητικότητα

Η **αναβλητικότητα**, σύμφωνα με τον Σίγκμουντ Φρόυντ, μπορεί να οφείλεται στην αρχή της ευχαρίστησης, κάποιος δηλαδή μπορεί να προτιμά την αποφυγή αρνητικών συναισθημάτων και να καθυστερεί τις εργασίες οι οποίες προκαλούν άγχος. Η άποψη ότι κάποιος δουλεύει καλύτερα υπό πίεση είναι ένα επιπλέον κίνητρο για αναβολή των εργασιών. Κάποιοι ψυχολόγοι βλέπουν αυτή την συμπεριφορά ως μηχανισμό αντιμετώπισης με το άγχος να σχετίζεται με την έναρξη ή την ολοκλήρωση οποιασδήποτε εργασίας ή απόφασης.
Άλλοι ψυχολόγοι υποδεικνύουν ότι το άγχος είναι εξίσου πιθανό να οδηγήσει σε νωρίτερη έναρξη της δουλειάς και άρα η εστίαση θα έπρεπε να είναι πάνω στην παρορμητικότητα. Δηλαδή, το άγχος θα κάνει έναν άνθρωπο να καθυστερήσει μόνο αν αυτός είναι παρορμητικός.

Οι Schraw, Wadkins και Olafson έχουν προτείνει τρία κριτήρια για την κατηγοριοποίηση μιας συμπεριφοράς ως αναβλητικότητας: πρέπει να είναι αντι-δημιουργική, αχρείαστη και καθυστερητική. Παρομοίως, ο Steel (2007) κάνει μια ανασκόπηση όλων των προηγούμενων προσπαθειών ορισμού της αναβλητικότητας, καταλήγοντας στο ότι είναι "η ηθελημένη καθυστέρηση μιας επιθυμητής πράξης ή απόφασης παρόλο που αναμένουμε ότι η καθυστέρηση αυτή δεν θα μας βγει σε καλό.". Οι Sabini και Silver ισχυρίζονται ότι η αναβλητικότητα και ο παραλογισμός είναι τα δύο στοιχεία-κλειδιά της αναβλητικότητας. Η αναβολή μίας εργασίας δεν είναι αναβλητικότητα, ισχυρίζονται, αν υπάρχουν ορθολογικοί λόγοι γι'αυτό.

Η αναβλητικότητα μπορεί να οδηγήσει σε άγχος, μια αίσθηση ενοχής και κρίσης, σοβαρή απώλεια παραγωγικότητας, καθώς και κοινωνική αποδοκιμασία για την μη τήρηση ευθυνών ή δεσμεύσεων. Αυτά τα συναισθήματα συνδυαζόμενα μπορούν να προκαλέσουν περαιτέρω αναβλητικότητα. Αν και θεωρείται ως φυσιολογικό οι άνθρωποι να αναβάλουν σε κάποιο βαθμό, αυτό μεταλλάσεται σε πρόβλημα όταν δυσκολεύει την φυσιολογική λειτουργία. Η χρόνια αναβλητικότητα μπορεί να είναι σημάδι μιας υποβόσκουσας ψυχικής διαταραχής. Τέτοιου είδους αναβολείς μπορεί να δυσκολεύονται να ζητήσουν στήριξη λόγω του κοινωνικού στίγματος και της πεποίθησης ότι αποστροφή προς τα καθήκοντα προκαλείται από την τεμπελιά, χαμηλή δύναμη θέλησης ή χαμηλή φιλοδοξία. Από την άλλη, πολλοί βλέπουν την αναβλητικότητα ως ένα χρήσιμο τρόπο να ταυτοποιήσουμε τι είναι σημαντικό σε μας προσωπικά, καθώς σπάνια κάποιος αναβάλλει αν πραγματικά πιστεύει στην αξία του πράγματος που έχει να κάνει.

## Παραπομπές


## Εξωτερικοί σύνδεσμοι
* 
* 

Κατηγορία:Λήμματα προς μετάφραση
Κατηγορία:Ανθρώπινη συμπεριφορά
Κατηγορία:Διαταραχές προσοχής
Κατηγορία:Διαχείριση χρόνου
Φώτιος Κατσιάμπας

Ο **Φώτιος Κατσιάμπας** (23 Αυγούστου 1911  - 9 Φεβρουαρίου 1974) ήταν Έλληνας δικηγόρος και πολιτικός. Υπηρέτησε ως βουλευτής Τρικάλων από το 1958 ως το 1963.

## Σταδιοδρομία
Γεννήθηκε στα Τρίκαλα και ήταν γιος του Αθανασίου Κατσιάμπα και ανιψιός του  Γεωργίου Κονδύλη. Σπούδασε νομική στο Πανεπιστήμιο των Αθηνών και εργάστηκε ως δικηγόρος.

Στις εκλογές του 1946 ήταν υποψήφιος βουλευτής Τρικάλων με το Συνδυασμό Εθνικής Πολιτικής Ενώσεως (Εθνικό Ενωτικό Κόμμα) και πήρε 1.819 ψήφους, χωρίς να εκλεγεί. Εξελέγη βουλευτής στις εκλογές του 1958 και του 1961 με την ΕΡΕ.

Πέθανε στις 9 Φεβρουαρίου του 1974. Κηδεύτηκε από το Πρώτο Νεκροταφείο Αθηνών στις 11 Φεβρουαρίου 1974. Ήταν παντρεμένος με τη Μαρίκα Σπυροπούλου και απέκτησαν 1 γιο.

## Παραπομπές


## Εξωτερικοί σύνδεσμοι
*Φώτιος Κατσιάμπας στον ''Πανδέκτη'', του Εθνικού Ιδρύματος Ερευνών

Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Βουλευτές Τρικάλων
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες δικηγόροι του 20ού αιώνα
Κατηγορία:Ενταφιασμοί στο Πρώτο Νεκροταφείο Αθηνών
Εκστρατεία κατά του εμπορίου όπλων (CAAT)

Η **Εκστρατεία κατά του εμπορίου όπλων (CAAT)** «Campaign Against Arms Trade (CAAT)» είναι ένας μη-κυβερνητικός οργανισμός με έδρα το Ηνωμένο Βασίλειο (Η.Β.). Στόχος της είναι ο η εκστρατεία για την κατάργηση του διεθνούς εμπορίου όπλων. Ιδρύθηκε το 1974 από έναν ευρύ συνασπισμό ειρηνευτικών οργανώσεων. Η CAAT πρεσβεύει ότι οι βιομηχανία και το εμπόριο όπλων έχουν καταστροφικό αντίκτυπο για τα ανθρώπινα δικαιώματα και την ασφάλεια. Οι μεγάλης κλίμακας στρατιωτικές  προμήθειες και οι εξωγωγές όπλων ενισχύουν την μιλιταριστική προσέγγιση στα διεθνή προβλήματα. 
 
Οι προτεραιότητες της CAAT είναι οι εξής:

*να σταματήσει την προμήθεια ή εξαγωγή όποτε αυτά είναι δυνατόν να επιδεινώσουν μια σύγκρουση, να υποστηρίξουν την επιθετικότητα, να αυξήσουν τις εντάσεις, να υποστηρίξουν καταπιεστικά καθεστώτα, να υπομνομεύσουν την δημοκρατία, ή να απειλήσουν το κοινωνικό κράτους μέσω της αύξησης των στρατιωτικών δαπανών

*να τερματίσει κάθε κυβερνητική πολιτική και οικονομική υποστήριξη στις εξαγωγές όπλων
*να προωθήσει την σταδιακή αποστρατιωτικοποίηση εντός των χωρών-παραγωγών όπλων.

Η θέση της ΕΚΕΟ έχει ενισχυθεί τα τελευταία χρόνια χάρη σε μερικές εκστρατείες υψηλού προφίλ. Σημαντικότερη ήταν η νομική δράση το 2007 κατά του Γραφείου για τις Σοβαρές Περιπτώσεις Διαφθοράς στο Η.Β. (Serious Fraud Office), όταν αυτό αποφάσισε να αναστείλει την έρευνά του για τα συστήματα της πολεμικής βιομηχανίας BAE Systems.

Στις 27 Σεπτεμβρίου 2012, το Σουηδικό Κοινοβούλιο απένειμε στην CAAT το Βραβείο Ορθής Διαβίωσης (γνωστό και ως εναλλακτικό Νόμπελ) για τον «καινοτόμο και αποτελεσματικό τρόπο με τον οποίον διεξάγει τις εκστρατείες της».

## Δομή και χρηματοδότηση

Το ανώτατο όργανο της CAAT είναι η Εκτελεστική Επιτροπή, η οποία αποτελείται από εκλεγμένα μέλη, διορισμένα μέλη και υπαλληλικό προσωπικό. Η CAAT απασχολεί έναν μικρό αριθμό από αμειβόμενο προσωπικό που υποστηρίζεται από έναν μεγάλο αριθμό εθελοντών, χωρίς τους οποίους η εκστρατεία δε θα μπορούσε να λειτουργήσει.

Η CAAT έχει ένα δίκτυο από τοπικές οργανώσεις και επαφές, οι οποίες παίζουν ζωτικό ρόλο στο να παρουσιάσουν το μήνυμά της και να ενισχύσεουν τις εκστρατείες της. Υπάρχουν ακόμα δύο δίκτυα ειδικών ενδιαφερόντων: το Χριστιανικό Δίκτυο (Christian Network) και το Δίκτυο των Πανεπιστημίων (the Universities Network). Οι υποστηρικτές λαμβάνουν κάθε τρεις μήνες αντίτυπα του περιοδικού της CAAT, και προσκαλούνται να παρακολουθήσουν την ετήσια συνάντηση, όπως και περιφερειακά σεμινάρια και διαδηλώσεις.

Ιδιώτες και ομάδες υποστήριξης (τοπικά τμήματα ειρηνευτικών κινημάτων, συνδικαλιστικά όργανα, εκκλησίες, κ.λπ.) δωρίζουν περίπου το 80% των τρεχόντων εξόδων. Καθότι είναι οργάνωση εκστρατειών, η CAAT δεν μπορεί να επωφεληθεί πολλών από τα προνόμια που προβλέπονται για φιλανθρωπικούς οργανισμούς. 

Η CAAT είναι μέλος του Ευρωπαϊκού Δικτύου κατά του Εμπορίου όπλων (European Network Against Arms Trade (ENAAT) και συνεργάζεται με παρόμοιες οργανώσεις σε άλλες χώρες.

## Παραπομπές


## Εξωτερικοί σύνδεσμοι
*CAAT Website 
*Control BAE Campaign 

Κατηγορία:Μη κυβερνητικές οργανώσεις
Κατηγορία:Βραβείο Ορθής Διαβίωσης
Γιώργος Πλίτσης

Ο **Γιώργος Πλίτσης** (Λάρισα, 10 Αυγούστου 1963) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα.

## Καριέρα
### Σε συλλογικό επίπεδο
Έκανε τα πρώτα του ποδοσφαιρικά βήματα με τη φανέλα της ΑΕΛ, με την οποία αγωνίστηκε συνολικά επί μία επταετία, το διάστημα μεταξύ 1980-1987. Κορυφαία του στιγμή στον θεσσαλικό σύλλογο υπήρξε η κατάκτηση του κυπέλλου Ελλάδας το 1985, επικρατώντας στον τελικό του ΠΑΟΚ 4-1.

Το 1987 μεταγράφηκε στον Ολυμπιακό, όπου παρέμεινε μόλις για μία περίοδο, καταγράφοντας 11 παρουσίες στο πρωτάθλημα. Επόμενος σταθμός του υπήρξε το 1988 ο Ηρακλής, με τον οποίο αγωνίστηκε επί μία οκταετία, μέχρι το 1996, συμπληρώνοντας 156 συμμετοχές στη μεγάλη κατηγορία και 318 συνολικά. Ακολούθησαν δύο ακόμη χρονιές σε μικρότερες κατηγορίες, με τον Α.Σ. Λαμία και τον Απόλλωνα Λάρισας, με τη φανέλα του οποίου αποσύρθηκε από την ενεργό δράση το 1998, σε ηλικία 35 ετών.

### Στην Εθνική Ελλάδας
Το ντεμπούτο του με την Ελλάδα πραγματοποιήθηκε στις 27 Οκτωβρίου 1982, σε ηλικία μόλις 19 ετών, στην εκτός έδρας φιλική αναμέτρηση στη Λευκωσία εναντίον της Κύπρου (1-1), όταν υπό τις οδηγίες του Χρήστου Αρχοντίδη αντικατέστησε στο δεύτερο ημίχρονο τον Νίκο Σαργκάνη. Με τη γαλανόλευκη φανέλα είχε συνολικά 20 συμμετοχές, την περίοδο 1982-1991.

## Παραπομπές


## Πηγές
* Η καριέρα του Γιώργου Πλίτση στο national-football-teams
* Το προφίλ του Γιώργου Πλίτση στο transfermarkt
* Που είναι τώρα, www.balleto.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Τερματοφύλακες ποδοσφαιριστές
Η τρελή του Σαγιό

Θεατρικό έργο του γάλλου θεατρικού συγγραφέα Ζαν Ζιρωντού. Τίτλος πρωτοτύπου: *La Folle de Chaillot*. Γράφτηκε το 1943 και η πρώτη παράσταση έλαβε χώρα το 1945.

Το έργο περιστρέφεται γύρω από μια εκκεντρική Παριζιάνα και τον αγώνα της ενάντια στις μορφές εξουσίας που επηρεάζουν τη ζωή της.

Στην Ελλάδα το έχει ανεβάσει μεταξύ άλλων και το Εθνικό Θέατρο το 2013 και το 2014.

## Σύνδεσμοι

* Η τρελή του Σαγιό  Εθνικό Θέατρο 2003
* Η τρελή του Σαγιό Εθνικό Θέατρο 2014
* Η επανάσταση της Ορελί (Εφημερίδα **Το Βήμα**)

Κατηγορία:Γαλλικά θεατρικά έργα
Δημήτρης Μαυρογενίδης

Ο **Δημήτρης Μαυρογενίδης** είναι Έλληνας πρώην διεθνής ποδοσφαιριστής, γεννημένος στις 23 Δεκεμβρίου 1976 στην Τασκένδη του Ουζμπεκιστάν, ο οποίος αγωνιζόταν ως αμυντικός.

## Καριέρα
### Σε συλλογικό επίπεδο
Έκανε τα πρώτα του ποδοσφαιρικά βήματα στον Άγιο Γεώργιο Νέας Κρήνης και σε ηλικία 17 ετών πραγματοποίησε το επαγγελματικό του ντεμπούτο με τη φανέλα του Άρη Θεσσαλονίκης, όπου αγωνίστηκε επί μία τριετία, το διάστημα μεταξύ 1994-1997, έχοντας συνολικά 103 συμμετοχές (83 σε αγώνες πρωταθλήματος, 17 σε αγώνες Κυπέλλου καθώς και σε 3 Ευρωπαϊκούς αγώνες) και πετυχαίνοντας 15 τέρματα. Κατέχει το ρεκόρ του νεώτερου παίκτη του Άρη που αγωνίστηκε ποτέ σε αγώνα ευρωπαϊκής διοργάνωσης καθώς είχε ντεμπουτάρει στις 9 Αυγούστου του 1994 σε ηλικία 17 ετών, 7 μηνών και 16 ημερών, στη νίκη της ομάδας του με 3-1 επί της Ισραηλινής Χάποελ Μπερ Σεβά για τα προκριματικά του τότε κυπέλλου ΟΥΕΦΑ. 

Το 1997 μεταγράφηκε στον Ολυμπιακό, όπου παρέμεινε σχεδόν επί μία δεκαετία (1997-2006), κατακτώντας οκτώ φορές το πρωτάθλημα. Επόμενος σταθμός του υπήρξε το 2006 ο Ηρακλής, με τον οποίο αγωνίστηκε για δύο περιόδους, μέχρι το 2008, έχοντας 46 συμμετοχές στη μεγάλη κατηγορία. Ακολούθησε μια χρονιά στον Θρασύβουλο Φυλής, με τη φανέλα του οποίου αποσύρθηκε από την ενεργό δράση το 2009, σε ηλικία 33 ετών.

### Στις εθνικές ομάδες
Το ντεμπούτο του με την Ελλάδα πραγματοποιήθηκε στις 14 Οκτωβρίου 1998, στην εντός έδρας αναμέτρηση εναντίον της Γεωργίας (3-0), για την προκριματική φάση του Euro 2000, όταν υπό τις οδηγίες του Άνχελ Ιορντανέσκου αντικατέστησε στο δεύτερο ημίχρονο τον Νίκο Μαχλά. Με τη γαλανόλευκη φανέλα είχε συνολικά 24 συμμετοχές και 1 τέρμα, την περίοδο 1998-2001.

Υπήρξε βασικό στέλεχος της εθνικής Ελπίδων που έλαβε μέρος στον τελικό του ευρωπαϊκού πρωταθλήματος Ελπίδων (Κ-21) το 1998, εναντίον της Ισπανίας.

## Παραπομπές


## Πηγές
* Η καριέρα του Δημήτρη Μαυρογενίδη στο national-football-teams
* Το προφίλ του Δημήτρη Μαυρογενίδη στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Θρασύβουλου Φυλής
Κατηγορία:Αμυντικοί ποδοσφαιριστές
Συναγρίδα

Η **συναγρίδα** (επιστημ. όνομα: ***Dentex dentex***) είναι ψάρι που ανήκει στην οικογένεια των Σπαρίδων και που απαντά στην Μεσόγειο και στις ακτές του βορειοανατολικού Ατλαντικού.

## Εξωτερικά χαρακτηριστικά
Η συναγρίδα έχει σώμα οβάλ, το οποίο είναι επίπεδο στα πλάγια και έχει μεγάλο κεφάλι. Το στόμα της έχει πολύ ισχυρούς κυνόδοντες και στις δύο σιαγόνες. Το μήκος της μπορεί να φτάσει και τα 1.4 μέτρα και το βάρος της τα 22 κιλά .Στην Ελλάδα τα ψάρια που συναντάμε κοιμαίνονται συνήθως μεταξύ 0.3-8.5 κιλών . Σπανιότερα πιάνονται ψάρια μεγέθους μεγαλύτερου των 10 κιλών . Έχει χρώμα γαλάζιο - ασημί, το οποίο μπορεί να  επηρεαστεί από την ηλικία της αλλά και από το περιβάλλον που βόσκει.

## Τόπος διαβίωσης
Συνήθως την συναντάμε σε βάθος από 20 έως 90  μέτρα, αλλά μπορεί να φτάσει και τα 200 μέτρα. Η συναγρίδα ζει σε καθαρά νερά, σε πετρώδεις βυθούς.

## Τροφή
Η συναγρίδα τρέφεται κυρίως με ψάρια μικρότερου μεγέθους (γόπες, μαρίδες, σαυρίδια), αλλά και με μαλάκια.

## Πηγές
* Dentex dentex (Linnaeus, 1758) *Species Fact Sheets*, ΦΑΟ
* https://web.archive.org/web/20140203210001/http://www.psarema.info/tag/%CF%83%CF%85%CE%BD%CE%B1%CE%B3%CF%81%CE%AF%CE%B4%CE%B1/
* https://web.archive.org/web/20140120005548/http://www.waterboys.gr/to-psarema-tes-synagridas-dentex-dentex
* https://web.archive.org/web/20131204140636/http://www.greekdivers.com/mag/el/content/%CF%83%CF%85%CE%BD%CE%B1%CE%B3%CF%81%CE%AF%CE%B4%CE%B1-dentex-dentex

## Εξωτερικοί σύνδεσμοι
* 
* 

Κατηγορία:Σπαρίδες
Κατηγορία:Αλιεύματα
Κατηγορία:Ψάρια ελληνικών θαλασσών
Αλέξανδρος Αβωνοτειχίτης

Ως **Αλέξανδρος Αβωνοτειχίτης** (105 &ndash; 171) φέρεται φιλόσοφος με μαντικές ικανότητες και μυστικιστικές τάσεις. Ίδρυσε μαντείο-θεραπευτήριο στην πόλη Αβώνου τείχος στην Παφλαγονία, το οποίο εξελίχθηκε σε κέντρο λατρείας και μυστηρίων.

## Βίος
Ο Αλέξανδρος γεννήθηκε το 105 στην παφλαγονική πόλη Αβώνου τείχος. Η πόλη με τη δική του παρέμβαση μετονομάστηκε σε Ιωνόπολη, και πέθανε στην ίδια πόλη περίπου το 175. Δεν είναι γνωστά συγκεκριμένα στοιχεία για την οικογένειά του. Ο ίδιος φέρεται ότι ισχυριζόταν πως είχε πατέρα τον μυθικό ήρωα Ποδαλείριο.

Σύμφωνα με τον Λουκιανό, ο Αλέξανδρος ήταν εραστής και μαθητευόμενος ενός μάγου από τα Τύανα, ο οποίος τον μύησε στη θεουργία. Μετά τον θάνατο του δασκάλου του, ο Αλέξανδρος μαζί με κάποιον Κοκκωνά άρχισαν να περιοδεύουν επιδεικνύοντας την τέχνη τους, έως ότου συνέλαβαν την ιδέα της ίδρυσης ενός μαντείου. Με τη χρήση τεχνασμάτων έπεισαν τους κατοίκους της πόλης να χτίσουν ναό προς τιμήν του Ασκληπιού. Ο Αλέξανδρος μετοίκησε στην πόλη, ενώ ο Κοκκωνάς παρέμεινε στη Χαλκηδόνα όπου χρησμοδοτούσε έως τον θάνατό του.

Απέκτησε μία κόρη, την οποία έδωσε ως σύζυγο στον Ρωμαίο αξιωματούχο Ρουτιλιανό.

## Μυστήρια
Ο Αβωνοτειχίτης ίδρυσε μυστήρια, στα οποία συμμετείχαν μόνον οι *εντός φιλήματος* και αποκλείονταν οι χριστιανοί, οι επικούρειοι, και οι *εκτός φιλήματος*. Οι «τρεις ημέρες» βαθμοί μύησης των μυστηρίων του σχετίζονταν με τη γέννηση του Απόλλωνα και του Ασκληπιού, τη γέννηση του Γλύκωνα ενός οικόσιτου φιδιού, που τύλιγε ο Αβωνοτειχίτης γύρω από το σώμα του στο ιερό του ναού, τον γάμο του Ποδαλείριου με τη Δαδίδα και τη γέννηση του Ενδυμίωνα.

## Πηγές και αποτίμηση
Πηγές από τις οποίες αντλούνται πληροφορίες για τον Αβωνοτειχίτη είναι ο Λουκιανός ο Σαμοσατεύς και το έργο του *Αλέξανδρος ή Ψευδομάντις* και ο Φλάβιος Φιλόστρατος και το έργο του *Τα εις τον Τυανέα Απολλώνιον*. Το εμφανές μίσος του Λουκιανού εμποδίζει την αποτίμηση και την κατανόηση του έργου του Αβωνοτειχίτη, μιας προσωπικότητας που άσκησε έντονη επίδραση στην εποχή της, γεγονός που υποδεικνύει η μετονομασία της πόλης, η φήμη του, που εξαπλώθηκε ως την Ιταλία, και η εκτενής σχέση του με Ρωμαίους ευγενείς. Η επίδραση που άσκησε είναι εμφανής επίσης σε ορισμένα νομίσματα των αυτοκρατόρων Λεύκιου Βέρου και Μάρκου Αυρηλίου και την παρουσία ενός αγάλματός του στο φόρουμ του Πάριουμ.

## Παραπομπές σημειώσεις


Κατηγορία:Αρχαίοι Έλληνες
Κατηγορία:Θρησκευτικοί ηγέτες
Κατηγορία:Ρωμαίοι του 2ου αιώνα
Λουτήρας

Ο **λουτήρας** είναι είδος μεγάλης λεκάνης που χρησιμοποιείται για το πλύσιμο του σώματος. Ο λουτήρας υπάρχει από την εποχής του Χαλκού, γνωστός ως ασάμινθος ή εύξεστος, ονομασία που υιοθετείται με κριτήριο το υλικό κατασκευής, αν ήταν δηλαδή από λίθο ή ξύλο. Η λέξη ασάμινθος εμφανίζεται στην Ιλιάδα και την Οδύσσεια. Στην Οδύσσεια αναφέρεται και ως πύελος. Σαν όρος εμφανίζεται σε κείμενα του Αριστοφάνη, του Ευπόλιδος και του Ιπποκράτη. Οι πληροφορίες για τους λουτήρες τα αρχαϊκά χρόνια είναι ελάχιστες. Η σημερινή μπανιέρα είναι ένας λουτήρας.

## Βιβλιογραφία

Ελένη Κανετάκη, *Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004	

## Εξωτερικοί σύνδεσμοι

Πολυξένη Αδάμ-Βελένη, Τα λουτρά στην αρχαία Ελλάδα,  Η Καθημερινή, Επτά ημέρες 13.05.2001 https://web.archive.org/web/20120903213117/http://wwk.kathimerini.gr/kath/7days/2001/05/13052001.pdf

Κατηγορία:Υγιεινή
Έλληνες Ευρωπαίοι Πολίτες

Οι **Έλληνες Ευρωπαίοι Πολίτες**, ήταν ελληνικό πολιτικό κόμμα, το οποίο ιδρύθηκε το 2014, με σκοπό τη συμμετοχή στις ευρωεκλογές του 2014.

## Ίδρυση
Οι Έλληνες Ευρωπαίοι Πολίτες, ιδρυθήκαν στις 23 Ιανουαρίου 2014, από τον ελληνικής καταγωγής ευρωβουλευτή της Γερμανίας, Γιώργο Χατζημαρκάκη, με σκοπό τη συμμετοχή στις ευρωεκλογές του 2014. Η ανακοίνωση της ίδρυσης του κόμματος από το Χατζημαρκάκη, έλαβε χώρα στα γραφεία του Ευρωπαϊκού Κοινοβουλίου στην Αθήνα.

Σύμφωνα με τον ιδρυτή του, το κόμμα είναι φιλοευρωπαϊκού προσανατολισμού και πιστεύει στην Ευρωπαϊκή ολοκλήρωση και στην ομοσπονδοποίηση της Ευρώπης.

Έλαβε μέρος στις ευρωεκλογές του ίδιου χρόνου και έλαβε ποσοστό της τάξης του 1,44%, χωρίς να εκλέξει ευρωβουλευτή. Το υψηλότερο ποσοστό συγκέντρωσε στο Νομό Λασιθίου (14,38%) και το χαμηλότερο στο Νομό Σάμου (0,35%).

Τον Ιανουάριο του 2015, ενόψει των βουλευτικών εκλογών, αποφάσισε να συνεργαστεί με τη Νέα Δημοκρατία και έπαυσε την αυτόνομη λειτουργία του.

## Αποτελέσματα εκλογών
### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Φιλελεύθερα κόμματα στην Ελλάδα
Αλαμούτ (κάστρο)

Το **κάστρο του Αλαμούτ** (περσικά: الموت, μεταγραμματισμός: *Alamūt*) ήταν ορεινό φρούριο του Αλαμούτ, περιοχή της Ν. Κασπίας επαρχίας του  Νταϊλάμ κοντά στο Ρουντμπάρ του Ιράν, περίπου 100&nbsp;χλμ (60&nbsp;μιλ.) από τη σημερινή Τεχεράνη. Το όνομά του σημαίνει η "Φωλιά του Αετού".

Αναφέρεται ότι χτίστηκε το 840 από τον Βαχσουντάν μπιν Μαρζουμπάν κυβερνήτη της δυναστείας των Ιουστανιδών. Σύμφωνα με την παράδοση ο κυβερνήτης ακολούθησε ένα αετό κατά τη διάρκεια του κυνηγιού, που τον οδήγησε στον βράχο.

Αναγνωρίζοντας τη στρατηγική σημασία της τοποθεσίας, εκείνος έκτισε οχυρό στην κορυφή του βράχου, που ονομάστηκε στη διάλεκτο Νταϊλαμί *aluh amut*, που σημαίνει "φωλιά του αετού". Η ίδια άποψη υπάρχει στο *Σαρ Γκουζάστ-ι Σαγιντά* (Sar Guzasht-i Sayyidna), ενώ ο Ιμπν Αθίρ (θ. 630/1234) αναφέρει μια διαφορετική παράδοση στο *Καμίλ Φι'τ Ταρίκ*, σύμφωνα με την οποία ο αετός δίδαξε και καθοδήγησε τον βασιλιά στην τοποθεσία, που ονομάστηκε *ταλίμ αλ-ακάμπ* (η διδασκαλία ή καθοδήγηση του αετού). Η απόδοση του ονόματος στη διάλεκτο Νταϊλαμί είναι *αλούχ αμούτ* (aluh amut). Η λέξη *αλούχ* σημαίνει "αετός" και το  *αμούτ*  προέρχεται από το *αμουκχάτ*, που σημαίνει "διδασκαλία".

## Στη λογοτεχνία
Το κάστρο αναφέρεται στα μυθιστορήματα *[[Το εκκρεμές του Φουκώ]]* και *[[Μπαουντολίνο]]* του Ουμπέρτο Έκο και *[[Τα παιδιά του Γκράαλ]]* του Πέτερ Μπέρλινγκ.

## Εικόνες

 Siege of Alamut (1256).jpeg|Απεικόνιση του Αλαμούτ πολιορκημένου
 Assassins2-alamut.jpg|Περσική μινιατούρα του κάστρου
 Remains of Alamut Castle Clinging to a Crag Above the Valley of the Assassins Iran.jpg|Περιοχή στο Αλαμούτ
 Qazvin - Alamout Castle3.jpg|Άποψη του κάστρου του Αλαμούτ από μακριά
 Qazvin - Alamout Castle.jpg|Τείχη του κάστρου του Αλαμούτ
 Qazvin - Alamout Castle2.jpg|Υποστυλώματα στο εσωτερικό μέρος
 Alamut.JPG|Αναστύλωση από τον Οργανισμό Πολιτιστικής Κληρονομιάς του Ιράν
 Alamut, Iran.jpg|Βράχος στη θέση του κάστρου του Αλαμούτ
 Alamut2.jpg|Εσωτερική άποψη του κάστρου του Αλαμούτ
 Qazvin - Alamout Castle4.jpg|Άποψη του κάστρου του Αλαμούτ από χαμηλά


## Σημειώσεις


## Παραπομπές


Κατηγορία:Κάστρα στο Ιράν
Encyclopædia Iranica

__NOTOC__
Η ***Encyclopædia Iranica*** είναι ένα εγχείρημα, στόχος του οποίου είναι η δημιουργία μιας αγγλόφωνης εγκυκλοπαίδειας για την ιστορία, τον πολιτισμό και την κουλτούρα των Ιρανών από την προϊστορία έως τη σύγχρονη εποχή Το εγχείρημα ξεκίνησε ο Εχσάν Γιαρσατέρ (Ehsan Yarshater) στο πανεπιστήμιο Κολούμπια, το 1973 στο Κέντρο Ιρανικών Σπουδών, και θεωρείται πρότυπη εγκυκλοπαίδεια για τις ιρανικές σπουδές.

Η προοπτική της εγκυκλοπαίδειας ξεπερνά τα όρια του Ιράν (γνωστό επίσης ως "Περσία") και αγκαλιάζει το ευρύτερο πολιτισμικό Ιράν (κυρίως το Αφγανιστάν, το Τατζικιστάν, τμήματα της Ανατολίας και του Κουρδιστάν) όπως και άλλες γεωγραφικές περιοχές στις οποίες κυριαρχούσαν ενίοτε οι Ιρανικές γλώσσες: Καυκασία, νότια Ασία, κεντρική Ασία και Μεσοποταμία. Καλύπτονται επίσης και ζητήματα σχέσεων του ιρανικού κόσμου με άλλους πολιτισμούς όπως είναι η Κίνα, ορισμένες ευρωπαϊκές χώρες κ.λπ.

Το εγχείρημα έχει εκδώσει ήδη 15 τόμους, με προοπτική να εκδώσει ένα σύνολο 45 περίπου τόμων. Το πλήρες κείμενο των καταχωρήσεων είναι ελεύθερα διαθέσιμο κωδικοποιημένο με unicode.

Εκδότης της εγκυκλοπαίδειας είναι ο Εχσάν Γιαρσχατέρ διευθυντής ο Αχμέντ Ασράφ. Στην εκδοτική επιτροπή περιλαμβάνονται ονόματα όπως ο Νίκολας Σιμς-Γουίλιαμς (Nicholas Sims-Williams), ο Κρίστοφερ Τζ. Μπούνερ (Christopher J. Brunner), ο Μοχσέν Αστιανί (Mohsen Ashtiany), ο Μανουτσέχρ Κασέφ (Manuchehr Kasheff) και πάνω από - 40 σύμβουλου από μείζονες διεθνείς οργανισμούς που διενεργούν έρευνα στον τομέα των ιρανικών σπουδών. Αυξανόμενος αριθμός πανεπιστημιακών (πάνω από 1.200 το 2006) από τη Βόρεια Αμερική, Ευρώπη και Ασία συνεισέφεραν άρθρα στην *Encyclopædia Iranica*.

Η εγκυκλοπαίδεια έχει την υποστήριξη αρκετών ιδρυμάτων, οργανισμών και ατόμων. Από το 1979 υποστηρίχθηκε από τη Εθνική Δωρεά Ανθρωπιστικών Επιστημών, η οποία από τότε κάλυψε το 1/3 του προϋπολογισμού για λίγα χρόνια. Στον κατάλογο υποστηρικτών περιλαμβάνονται το Αμερικανικό Συμβούλιο Λόγιων Εταιρειών, η Διεθνής Ακαδημαϊκή Ένωση, Το Ίδρυμα Πολιτιστικής Κληρονομιάς του Ιράν και πολλά άλλα φιλανθρωπικά ιδρύματα και άτομα.

## Σχετικά ζητήματα

Στις 25 Μαρτίου, 2007, το Associated Press δημοσίευσε μια αναφορά για την *Encyclopædia Iranica* εισάγοντάς τη σε ένα μεγαλύτερο κοινό. Την ιστορία αναπαρήγαγαν διάφορα μέσα, έντυπα και διαδικτυακά. Για παράδειγμα, το CNN International τροποποίησε την αρχική αναφορά εισάγοντας σχετική προπαγάνδα στον ιστότοπό του. Το άρθρο χωρίς καμία προγενέστερη επαφή με τα γραφεία της *Encyclopædia Iranica* περιείχε σοβαρές ανακρίβειες όπως "η ιρανική κυβέρνηση αντιτίθεται με πικρία στην εγκυκλοπαίδεια" όπως επίσης και ανακριβείς πληροφορίες για τον καθ. E. Yarshater. Αυτές οι ανακρίβειες ώθησαν την *Encyclopædia Iranica* να δημοσιεύσει επίσημη απάντηση.

## Παραπομπές σημειώσεις



## Εξωτερικοί σύνδεσμοι
* ''Encyclopædia Iranica'' Website. Πρόσβαση στο πλήρες κείμενο της εγκυκλοπαίδειας (αγγλ.).
* ''Encyclopædia Iranica Events'' Website (αγγλ.).
* Διάφορες πληροφορίες. (αγγλ.)
*''Columbia College Today'' on ''Encyclopædia Iranica'' (αγγλ.).
*Οδηγίες για συγγραφείς (αγγλ.).
*Σχόλια για την Iranica (αγγλ.)

Κατηγορία:Πολιτισμός του Ιράν
Κατηγορία:Εγκυκλοπαίδειες
Θόλος (λουτρά)

Ο **θόλος** ήταν κυκλική αίθουσα, οποία κτίζεται για πρώτη φορά στο ελληνιστικό λουτρό και συνεχίζει να αποτελεί μέρος της λουτρικής αρχιτεκτονικής  στις οθωμανικές λουτρικές εγκαταστάσεις.

Η αίθουσα του θόλου χρησιμοποιούνταν κυρίως για ζεστό μπάνιο.
Η ονομασία προέρχεται από τον τρόπο στέγασης και της ημισφαιρικής μορφής της..
Στο κέντρο της θόλου βρίσκεται το οπαίο, ένα στρογγυλό άνοιγμα που εξυπηρετεί τον εξαερισμό του χώρου, την απόληξη του καπνού και την εισαγωγή του φωτός.

## Δείτε επίσης
* Βυζαντινά Λουτρά 

## Παραπομπές


## Βιβλιογραφία
* Ελένη Κανετάκη, *Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004
* Κουκουλές Φ., *Βυζαντινών Βίος και Πολιτισμός*, τόμος Δ΄, Αθήνα 1948-55

Κατηγορία:Βυζαντινή αρχιτεκτονική
Αρκεσίνη Αμοργού

Η **Αρκεσίνη** είναι χωριό της Αμοργού. Είναι κτισμένη σε υψόμετρο 220 μέτρων και σύμφωνα με την απογραφή του 2011 ο πληθυσμός της ανέρχεται στους 106 κατοίκους. Διοικητικά υπάγεται στον δήμο Αμοργού του νομού Κυκλάδων.

## Γενικά και ιστορικά στοιχεία
Η Αρκεσίνη βρίσκεται σε πλαγιά του βουνού Κόρακας με θέα προς το κάμπο της Κάτω Μεριάς, όπως ονομάζεται το νοτιοδυτικό τμήμα του νησιού, σε μια περιοχή με ελιές και άλλες καλλιέργειες. Απέχει 14 χιλιόμετρα από τη Χώρα, ενώ διαθέτει νηπιαγωγείο και δημοτικό σχολείο.

Κοντά στον σύγχρονο οικισμό βρίσκονται τα ερείπια της αρχαίας Αρκεσίνης (η περιοχή είναι στη σύγχρονη εποχή γνωστή ως Καστρί), μιας από τις τρεις πόλεις του νησιού κατά την αρχαιότητα, καθώς και ο πύργος της Αγίας Τριάδας, ένα μνημειακό κτίριο ελληνιστικών χρόνων (4ος αιώνας π.Χ.). Ο πύργος βρίσκεται βορειοδυτικά του χωριού και ανατολικά από το εκκλησάκι της Αγιάς Τριάδας. Κοντά στην είσοδο του χωριού βρίσκεται ο ναός του Αγίου Ονούφριου.

## Απογραφές πληθυσμού

## Παραπομπές


Κατηγορία:Χωριά της Αμοργού
Madonnari

μικρογραφία

Madonnari είναι μια λέξη Ιταλικής προέλευσης που σημαίνει «Ο ζωγράφος της κυρίας μας» ή «Η απεικόνιση της κυρίας μας». Η ιστορίας αυτής της μορφής τέχνης είναι στενά συνδεδεμένη με την τέχνη της Καθολικής ακολουθίας.  Στην μεσαιωνική Ιταλία καλλιτέχνες δημιουργούσαν «εικόνες»  της Παναγίας ή των τοπικών αγίων στο δρόμο σε περιόδους γιορτών.
Ακόμα μπορεί κανείς να το συναντήσει   ως  Street painting,  Chalk art, Pavement Art , ή Sidewalk art.
Στην Ευρώπη υπήρχαν καλλιτέχνες που ταξίδευαν από πόλη σε πόλη, δημιουργώντας ζωγραφιές  στα πεζοδρόμια, και στις πλατείες και έβγαζαν τα προς το ζην μέσω των δωρεών που τους έδιναν. Μερικές πηγές αναφέρουν πως και ο Δομήνικος Θεοτοκόπουλος (El Greco) ασχολήθηκε με αυτή την μορφή τέχνης όταν ταξίδεψε από την Ιταλία στην Ισπανία.

Ακόμα και σήμερα μπορούμε να δούμε μερικά φεστιβάλ που προβάλουν το «Madonnari» με πέταλα λουλουδιών και χρωματιστό πριονίδι, στις Καθολικές χώρες – Ιταλία, Ισπανία, κεντρική και νότια Αμερική κτλ. (Μερικά από αυτά ονομάζονται Flower Carpet  που σημαίνει, χαλί φτιαγμένο από λουλούδια)
Αυτή η τέχνη δεν βρίσκεται μονό στον Καθολικισμό αλλά και σε άλλες θρησκείες , όπως στο Θιβέτ με το όνομα Μandala  ή sand painting of Navajo (Περιοχή Ιθαγενών στην Αμερική) που είναι πιθανώς ένα είδος προσευχής για όλους τους ανθρώπους.

* ”Madonnari” είναι ο πληθυντικός αριθμός της λέξης “Madonnaro” στα Ιταλικά. “Madonnara” είναι στο Θηλυκό γένος.

Κατηγορία:Ζωγραφική στην Ιταλία
Θολάρια Αμοργού

Τα **Θολάρια** είναι παραδοσιακός οικισμός της Αμοργού. Σύμφωνα με τα στοιχεία της απογραφής του 2021 ο πληθυσμός τους ανέρχεται στους 146 μόνιμους κατοίκους. Έχει πάρει το όνομά του από θολωτούς τάφους της ρωμαϊκής περιόδου, γνωστούς με το ίδιο όνομα.

## Γενικά και ιστορικά στοιχεία
Τα Θολάρια είναι κτισμένα στο βορειοανατολικο τμήμα του νησιού, σε υψόμετρο 220 μέτρων. Απέχουν 17 χιλιόμετρα από τη Χώρα και 2,5 χιλιόμετρα από τον Όρμο Αιγιάλης, το δεύτερο λιμάνι της Αμοργού. Βρίσκονται κοντά στον λόφο Βίγλα, στη θέση στην οποία βρισκόταν η Αρχαία Αιγιάλη, μια από τις τρεις πόλεις της αρχαίας Αμοργού. Ο οικισμός έχει παραδοσιακή κυκλαδίτικη αρχιτεκτονική, με λευκά σπίτια και στενά δρομάκια. Σύμφωνα με τον ιστορικό και γεωγράφο Αντώνιο Μηλιαράκη, κατά το 1884 τα Θολάρια διέθεταν περίπου 100 σπίτια.

Η κεντρική εκκλησία του οικισμού είναι αφιερωμένη στους Αγίους Αναργύρους και γιορτάζει την 1η Ιουλίου. Κοντά στην εκκλησία βρίσκεται ο αρχαιολογικός χώρος της Αιγιάλης. Στα Θολάρια ανακαλύφθηκε κορμός κούρου της αρχαϊκής εποχής.

Ο οικισμός το 1845 προσαρτήθηκε στο δήμο Αμοργού και το 1864 στο δήμο Αιγιαλής. Από το 1912 μέχρι το 1997 ανήκε στην επαρχία Νάξου ως έδρα της κοινότητας Θολαρίων. Από το 1997 ανήκει στον δήμο Αμοργού.

## Απογραφές πληθυσμού

## Παραπομπές


Κατηγορία:Χωριά της Αμοργού
Ελάζιγκσπορ

Η **Ελάζιγκσπορ** είναι μια τούρκικη ποδοσφαιρική ομάδα. Συμμετέχει στην Σούπερ Λιγκ Τουρκίας. Ιδρύθηκε το 1967. Έδρα της ομάδας είναι το Elazığ Atatürk Stadium, χωρητικότητας 13923 θεατών. Έχει 3 συμμετοχές στη Σούπερ Λιγκ Τουρκίας, 7 συμμετοχές στη Πρώτη κατηγορία ποδοσφαίρου Τουρκίας, 5 συμμετοχές στη δεύτερη κατηγορία και μία στην τρίτη κατηγορία.

## Εξωτερικοί σύνδεσμοι
*Επίσημη ιστοσελίδα 
*Elazığspor on TFF page


Κατηγορία:Ιδρύσεις ποδοσφαιρικών ομάδων το 1967
Κατηγορία:Ποδοσφαιρικές ομάδες Τουρκίας
Βαρζίμ ΣΚ

Η **Βαρζίμ ΣΚ** είναι μια πορτογαλική, ποδοσφαιρική ομάδα. Ιδρύθηκε στις 25 Δεκεμβρίου 1915. Έδρα της ομάδας είναι το Estádio do Varzim Sport Club, χωρητικότητας 11000 θεατών. Συμμετέχει στη Segunda Divisão.

## Τίτλοι
* **[[Portuguese Second Division]]**
** **Νικήτρια (4):** 1962–1963, 1975–1976, 1995–1996, 2011–12

* **[[Portuguese Third Division]]**
** **Νικήτρια (1):** 1961–1962

* **[[Liga Intercalar]]**
** **Νικήτρια (1):** 2007–2008

## Εξωτερικοί σύνδεσμοι
*Official website 
*ZeroZero profile & squad
*NationalFootballTeams.com profile & squad
*ForaDeJogo.net profile & squad 
*Transfermarkt profile & squad
*Official Youtube page
*Official Facebook page

Κατηγορία:Ποδοσφαιρικές ομάδες Πορτογαλίας
Κατηγορία:Ιδρύσεις ποδοσφαιρικών ομάδων το 1915
Λι Βαν Κλιφ

Ο **Κλάρενς Λιρόι Βαν Κλιφ ο νεότερος** (αγγλικά: Clarence Leroy "Lee" Van Cleef, Jr., 9 Ιανουαρίου 1925 - 16 Δεκεμβρίου 1989), γνωστός ως **Λι Βαν Κλιφ**, ήταν Αμερικανός ηθοποιός. Έγινε περισσότερο γνωστός για τους ρόλους που υποδύθηκε σε ταινίες γουέστερν της δεκαετίας του '60, όπως το *[[Μονομαχία στο Ελ Πάσο]]*, *[[Ο Καλός, ο Κακός και ο Άσχημος|Ο καλός, ο κακός και ο άσχημος]]* και *[[Οι 5 σημαδεμένοι του Ελ Βιέντο]]*.

## Φιλμογραφία

## Εξωτερικοί σύνδεσμοι

* cine.gr 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Ανδρέας Γκότσης

Ο **Ανδρέας Γ. Γκότσης** (1906 - 1993) ήταν Έλληνας δικηγόρος, αξιωματικός και πολιτικός. Χρημάτισε μεταξύ άλλων, υφυπουργός Γεωργίας το 1963. Βραβεύτηκε με πολλά ελληνικά και ξένα παράσημα όπως και με πολεμικούς σταυρούς και μετάλλια. 

## Βιογραφία
### Πρώτα χρόνια και σπουδές
Γιος του Γεωργίου Γκότση και της Καλλιρρόης, γεννήθηκε το 1906 στο χωριό Κάτω Μέλπεια του νομού Μεσσηνίας. ο Ανδρέας σπούδασε Νομικά στο Πανεπιστήμιο Αθηνών. Επίσης κατείχε Πτυχίο Πολιτικών και Οικονομικών Επιστημών από το Πανεπιστήμιο Αθηνών. Ήταν αξιωματικός της Χωροφυλακής, Υφυπουργός Γεωργίας και δικηγόρος παρά Αρείω Πάγω. 
### Πολιτική σταδιοδρομία
Από το 1938 έως το 1941 ήταν διορισμένος ως Γενικός Κυβερνητικός Προστάτης στο Υπουργείο των Γεωργικών συνεταιρισμών. 
Κατά τη διάρκεια της κατοχής στην Ελλάδα από τους Γερμανούς και τους Ιταλούς (το 1941), υπήρξε μυστικό μέλος του κλιμακίου του Γενικού Επιτελείου στη Μυστική Υπηρεσία Πληροφοριών στη Μέση Ανατολή. Συνελήφθη από τους Ιταλούς και φυλακίστηκε αλλά κατάφερε να δραπετεύσει. 
Το 1945 με την ιδιότητα του ως Κυβερνητικού Εκπροσώπου, υπογράφει συμφωνία μεταξύ της Ελληνικής Κυβέρνησης και της οργάνωσης UNRRA για τους πολιτικούς φυγάδες οι οποίοι διέφυγαν στην Ανατολική Κομουνιστική Ευρώπη. Το ίδιο έτος υπήρξε μέλος της Δικαστικής Επιτροπής και στάλθηκε στη Μέση Ανατολή από τον τότε Πρόεδρο του Ανώτατου Δικαστηρίου Αρείου Πάγου Στυλιανό Μαυρομιχάλη με σκοπό την επίλυση των ζητημάτων που αφορούσαν τους Έλληνες υπηκόους. 
Το 1946 ήταν μέλος της Ελληνικής Κυβέρνησης στη Συνδιάσκεψη για την Ειρήνη στο Παρίσι. 
Το 1947 ως Εκπρόσωπος της Ελλάδας, υπογράφει συμφωνία με την Ε.Σ.Σ.Δ (στην Πρεσβεία της Ε.Σ.Σ.Δ στην Αθήνα) και με τον σοβιετικό Στρατό για τον επαναπατρισμό των ανθρώπων, που διαμένουν στην Ελλάδα και επιθυμούν να μετοικίσουν στη σοβιετική Αρμενία. (μετοίκισαν περίπου 20.000 άτομα) 
Το 1949 υπήρξε μέλος της Ελληνικής Κυβέρνησης στη Διεθνή Εξερευνητική Επιτροπή στον Πόλεμο των Ελλήνων - βοηθός του Πρέσβη Αλέξανδρου Κύρου και εκπροσώπου της Ελλάδας στα κλιμάκια Σίρρερ και DULVOIS. 
Υπηρέτησε στην κυβέρνηση Πιπινέλη ως υφυπουργός Γεωργίας από τις 19 Ιουνίου 1963 ως τις 28 Σεπτεμβρίου 1963. Εργάστηκε σε πολλές επιστημονικές εργασίες για τα γεωργικά ζητήματα. 
### Οικογένεια
Ήταν παντρεμένος με την Αγγελική Αναγνωστοπούλου. Έχει τρία παιδιά, την Καλλιρρόη, τον Γεώργιο και τη Μαρία. 

Πέθανε στην Αθήνα σε ηλικία 87 ετών το 1993.

## Παραπομπές


Κατηγορία:Έλληνες υφυπουργοί Γεωργίας
SnRNPs

Τα **snRNP** (**s**mall **n**uclear **R**ibo**N**ucleic **P**articles) ή μικρά πυρηνικά ριβονουκλεοπρωτεϊνικά σωματίδια-σωματίδια συρραφής είναι σύμπλοκα RNA και πρωτεΐνης τα οποία ενώνονται με το πρόδρομο mRNA και με άλλες πρωτεΐνες και σχηματίζουν σωμάτια συναρμογής. Τα snRNP είναι απαραίτητα για την αποκοπή των εσωνίων από το πρόδρομο mRNA με αποτέλεσμα των σχηματισμό του ώριμου mRNA. Ρόλος τους είναι η αναγνώριση αλληλουχιών που σηματοδοτούν την αρχή και το σημείο διακλάδωσης κάθε εσωνίου και το ζευγάρωμα με συμπληρωματικότητα.

Κατηγορία:RNA
Κατηγορία:Πρωτεΐνες
Κατηγορία:Μοριακή βιολογία
Κωνσταντίνος Αγοραστός

Ο **Κώστας Αγοραστός** (Λάρισα, 1963) είναι Έλληνας πολιτικός ο οποίος διετέλεσε Περιφερειάρχης Θεσσαλίας από το 2011 μέχρι το 2023. Επιπλέον, υπηρέτησε ως βουλευτής Λάρισας από το 2004 μέχρι το 2009.

Είναι απόφοιτος της Ανωτάτης Βιομηχανικής Σχολής Πειραιώς. Διδάσκει ως αναπληρωτής καθηγητής στο Πανεπιστήμιο Μακεδονίας. Είναι διδάκτορας του Πανεπιστημίου του Μπράντφορντ. 

Μετά τις δημοτικές εκλογές του 1998, εξελέγη δημοτικός σύμβουλος και πρόεδρος του Δημοτικού συμβουλίου Λάρισας (1999-2004). Εξελέγη βουλευτής Λάρισας στις εκλογές του 2004 και σε εκείνες του 2007 με τη Νέα Δημοκρατία.

Εξελέγη Περιφερειάρχης Θεσσαλίας στις εκλογές του 2010 με ποσοστό 50,56%. Σε δημοσκόπηση που έγινε το 2013, αναδείχθηκε δεύτερος δημοφιλέστερος περιφερειάρχης στην Ελλάδα.

Στις περιφερειακές εκλογές του Μαΐου 2014 εξελέγη εκ νέου περιφερειάρχης στο δεύτερο γύρο, όπως και στις περιφερειακές εκλογές του 2019 με ποσοστό 56% των ψήφων από τον 1ο γύρο. Ήταν υποψήφιος και στις περιφερειακές εκλογές του 2023, αλλά έχασε στον 2ο γύρο (40,32%) από τον Δημήτρη Κουρέτα.

Στις 5 Φεβρουαρίου 2024 η Εισαγγελέας Πρωτοδικών Λάρισας άσκησε ποινική δίωξη εναντίον του για παράβαση καθήκοντος σε βαθμό πλημμελήματος σχετικά με το σιδηροδρομικό δυστύχημα στα Τέμπη.

Είναι παντρεμένος με τη Χριστίνα Παναγή και έχουν 2 παιδιά.

## Παραπομπές

## Εξωτερικοί σύνδεσμοι
*Επίσημο βιογραφικό στην ιστοσελίδα της Περιφέρειας Θεσσαλίας, ανάκτηση 23-1-2014.
*Βιογραφικό στον προσωπικό δικτυακό τόπο του Κ. Αγοραστού

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα
Κατηγορία:Βουλευτές Λάρισας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Περιφερειάρχες Θεσσαλίας
Κατηγορία:Έλληνες πολιτικοί του 21ου αιώνα
Κατηγορία:Απόφοιτοι του Πανεπιστημίου Πειραιώς
Θεόδωρος Αναγνωστόπουλος

Ο **Θεόδωρος Αναγνωστόπουλος** του Γεωργίου (Καρδίτσα, 12 Αυγούστου 1936 - Αθήνα, 26 Νοεμβρίου 2012) ήταν Έλληνας δικηγόρος και πολιτικός, ο οποίος διετέλεσε βουλευτής Καρδίτσας με τη Νέα Δημοκρατία.

## Βιογραφία
Ο πατέρας του, Γεώργιος, ήταν βουλευτής της ΕΠΕΚ και εν συνεχεία της Ένωσης Κέντρου. Σπούδασε Νομικά στο Πανεπιστήμιο των Αθηνών και εργάστηκε στο δικηγορικό επάγγελμα στον τραπεζικό τομέα. 

Το 1974 ο Θεόδωρος ήταν Νομάρχης Καρδίτσας (διορισμένος). Μετά τις εκλογές του 1989 εξελέγη αντιπρόεδρος του Ελληνικού Κοινοβουλίου.

Εξελέγη για πρώτη φορά βουλευτής στις εκλογές του 1974, με την Ένωση Κέντρου-Νέες Δυνάμεις (μετέπειτα ΕΔΗΚ). Επανεξελέγη βουλευτής με τη Νέα Δημοκρατία (στην οποία προσχώρησε το 1981), το 1985, Ιούνιο 1989, Νοέμβριο 1989, Απρίλιο 1990, 1993 και το 2000.

Υπηρέτησε ως υπουργός Δημόσιας Τάξης στην κυβέρνηση της ΝΔ από τις 8 Αυγούστου 1991 έως τις 3 Δεκεμβρίου 1992  και υπουργός Μεταφορών και Επικοινωνιών από τις 3 Δεκεμβρίου 1992 έως τις 13 Οκτωβρίου 1993, οπότε και επαναλειτούργησε η σιδηροδρομική γραμμή Ναυπλίου.

Πέθανε το 2012 και κηδεύτηκε από το Πρώτο Νεκροταφείο Αθηνών.

Ο γιος του Γεώργιος εξελέγη κι εκείνος βουλευτής το 2007.

## Παραπομπές


Κατηγορία:Βουλευτές Καρδίτσας
Κατηγορία:Νομάρχες Καρδίτσας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υπουργοί Δημοσίας Τάξεως
Κατηγορία:Έλληνες υπουργοί Μεταφορών και Επικοινωνιών
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες πολιτικοί του 20ού αιώνα
Κατηγορία:Έλληνες δικηγόροι του 20ού αιώνα
Κατηγορία:Ενταφιασμοί στο Πρώτο Νεκροταφείο Αθηνών
Ραϋμόν Αρόν

Ο **Ραϋμόν Αρόν** (*Raymond Aron*, 14 Μαρτίου 1905 - 17 Οκτωβρίου 1983) ήταν Γάλλος φιλόσοφος, κοινωνιολόγος και δημοσιολόγος που στις μεταπολεμικές κοινωνιολογικές του μελέτες ασχολήθηκε κυρίως με την ανάλυση της σύγχρονης τεχνοκρατικής κοινωνίας και άσκησε έντονη κριτική στον Μαρξισμό: «Το όπιο των διανοουμένων» (L' Opium des intellectuels), 1955.

## Βιογραφικές αναφορές
Κατά τη διάρκεια της γερμανικής κατοχής εργάστηκε (1940-45) στο Λονδίνο ως αρχισυντάκτης του αντιστασιακού περιοδικού «La France Libre» και στη συνέχεια συνεργάστηκε με τον Ζαν Πωλ Σαρτρ στην έκδοση του περιοδικού «Les Temps Modernes», αλλά σύντομα διαφώνησε μαζί του και αποχώρησε,καθώς σε αντίθεση με τον Σαρτρ,υπήρξε υπέρμαχος των δεξιών αντιλήψεων, παρόλο που ο ίδιος δε θεώρησε ποτέ ότι ανήκει στη Δεξιά πτέρυγα. Κατά τη διάρκεια του ψυχρού πολέμου στάθηκε στο πλευρό της Αμερικής και εναντιώθηκε στη Σοβιετική Ένωση. Με τον Σαρτρ  διαφωνούσαν σε πολλά θέματα, όπως ο Κομμουνισμός, ο Μαοϊσμός, ο Μάης του '68 και άλλα. Ο Αρόν υπήρξε και αρθρογράφος της εφημερίδας «Le Figaro» από το 1947 διετέλεσε επίσης καθηγητής της κοινωνιολογίας στη Σορβόνη (1955-1968) και στο κολέγιο της Γαλλίας από το 1970.

## Εργογραφία
Ως κοινωνιολόγος μελέτησε τη νεότερη γερμανική γερμανική κοινωνιολογική σκέψη στο έργο του: «Η σύγχρονη γερμανική κοινωνιολογία», 1935. Ως φιλόσοφος της ιστορίας αντιμετώπισε κριτικά τις μονιστικές αντιλήψεις, τόσο τις ιδεαλιστικές όσο και τις υλιστικές, στα βιβλία του «Εισαγωγή στη φιλοσοφία της ιστορίας» (Introduction à la philosophie de l'histoire), «Η κριτική φιλοσοφία της ιστορίας και «Διαστάσεις της ιστορικής συνείδησης»»

## Παραπομπές

## Βιβλιογραφία
* Η σύγχρονη γερμανική κοινωνιολογία, Εθνικό Κέντρο Ερευνών, 1974
*Η εξέλιξη της κοινωνιολογικής σκέψης, εκδ, ΓΝΩΣΗ, 1984, ISBN 960-235-254-X

Κατηγορία:Γάλλοι κοινωνιολόγοι
Κατηγορία:Γάλλοι φιλόσοφοι
Κατηγορία:Φιλόσοφοι του 20ού αιώνα
Κατηγορία:Πολιτικοί επιστήμονες
Κατηγορία:Εβραίοι κοινωνιολόγοι
Κατηγορία:Εβραίοι φιλόσοφοι
Κατηγορία:Αποδέκτες του βραβείου Erasmus
Keraboss

Η **Keraboss** είναι μία βιοτεχνία βελτιώσεων και εξελίξεων αυτοκινήτων με έδρα την Αθήνα. Ιδρύθηκε από τον Παύλο Κεραμπό το 1975 ιδρυτή της **Keraboss Design** Δραστηριοποιείται στο χώρο της βελτίωσης, τροποποίησης και κατασκευής αυτοκινήτων από ίδρυσής της, ενώ από το 2004 επεκτάθηκε και σε μηχανικές βελτιώσεις/tuning. Ανάμεσα στα προϊόντα του περιλαμβάνονται εκδόσεις cabrio/hard-top μοντέλων των Fiat, Skoda, Seat και Mazda, ενώ το 1978 παρήγαγε κάτω από άδεια το ιταλικό τζιπάκι Safari. 

Το 2011 παρουσίασε το Keraboss Super K, ένα "fun car" με κινητήρα Mitsubishi 1 λίτρου και εξωτερικό σχέδιο που έχει επηρεασθεί από το Safari, ενώ το εσωτερικό του προέρχεται από το μοντέλο Smart. Το αυτοκίνητο έχει λάβει άδεια από το ελληνικό κράτος για περιορισμένη παραγωγή, και από το 2022, μία νέα, βελτιωμένη έκδοσή του, βρίσκεται πλέον σε παραγωγή ως όχημα Μ.Ο.Ι.Κ (Μεμονωμένα Οχήματα Ιδιαίτερης Κατασκευής) γεγονός που το κατατάσσει σε μια ειδική κατηγορία ιδιοκατασκεύης οχημάτων και όχι ως όχημα παραγωγής.

## Εξωτερικοί σύνδεσμοι
*Ιστότοπος εταιρίας 
*Λήψη έγκρισης τύπου για το Super K

## Βιβλιογραφία
L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

## Παραπομπές
Εθνικό Πάρκο υγροτόπων Κοτυχίου – Στροφυλιάς

Το **εθνικό πάρκο υγροτόπων λιμνοθάλασσας Κοτυχίου και δάσους Στροφυλιάς** είναι προστατευόμενη περιοχή στους νομούς Αχαΐας και Ηλείας. Τμήμα του πάρκου είναι τα Μαύρα βουνά, το Δάσος Στροφυλιάς, η Λίμνη Λάμια, η Λίμνη Προκόπου, η Λιμνοθάλασσα Κοτυχίου, η Λίμνη Πάπα, ο ποταμός Λάρισσος, το ακρωτήριο Άραξος, τα Λουτρά Υρμίνης, ο αρχαιολογικός χώρος του Τείχους Δυμαίων, η εκτενής αμμουδερή παραλία από την Καλόγρια έως το Κουνουπέλι και η μικρή παραλία του Γιανισκαρίου. Ανακηρύχθηκε εθνικό πάρκο το 2008. Έχει συνολική έκταση 143.000 στρέμματα και προστατεύεται από τις διεθνείς συνθήκης Ραμσάρ και Φύση 2000. 

Το πάρκο είναι καταφύγιο άγριας ζωής και πλούσιος υδροβιότοπος με πολλά έλη, τεχνητά κανάλια, ποταμούς, λιμνοθάλασσες, θίνες και αμμόλοφους. Το Δάσος Στροφυλιάς έκτασης 22.000 στρεμμάτων με κουκουναριές, χαλέπιο πεύκη και βελανιδιές. Στο πάρκο βρίσκουν καταφύγιο πάπιες, ερωδιοί, βίδρες, χαλκόκοτες, φοινικόπτεροι, φαλαρίδες, αργυροπελεκάνοι, νεροχελίδονα, νανογλάρονα, καλαμοκανάδες, καλαμόκιρκοι, πολλά είδη αμφίβιων, ερπετών, τρωκτικών, χελώνες, αλεπούδες κ.τ.λ.

## Παραπομπές


*
Κατηγορία:Γεωγραφία της Αχαΐας
Κατηγορία:Περιφερειακή ενότητα Ηλείας
Συγκάλυψη

**Συγκάλυψη** είναι η απόπειρα, είτε επιτυχής είτε όχι, απόκρυψης αποδεικτικών στοιχείων που αφορούν παράπτωμα, σφάλμα, ανικανότητα ή άλλη πληροφορία που θεωρείται ότι η φανέρωσή της θα προκαλούσε αμηχανία ή θα έφερνε σε δύσκολη θέση. Στην παθητική συγκάλυψη η πληροφορία απλώς δεν προωθείται, ενώ στην ενεργή συγκάλυψη χρησιμοποιείται η απάτη.

Κατηγορία:Λογοκρισία
Κατηγορία:Εξαπάτηση
Κατηγορία:Διαφθορά
Κατηγορία:Συνωμοσία